TET (televisiokanava)

TET eli Tonis-Enter Television, aikaisemmin Tet-A-Tet tai kirjoitusasulta Tet-a-Tet ja vuosina 2000–2001 TET4 on holdingyhtiön 1+1 median 24. tammikuuta vuonna 1992 alkaen toiminut sekä yksityinen- että valtakunnallinen tieto- ja viihdetelevisiokanava Ukrainassa.
TET tai alunperin Tet-A-Tet oli yksi ensimmäisiä yksityisiä televisiokanavia Ukrainassa ja ainoa vaihtoehto lisäksi arvossa pidetylle valtion televisiokanavalle. Pääkaupungin Kiovan neloskanavalla tammikuun loppupuolella vuonna 1992 iltaisin klo 19:00 käynnistynyt "Tet-A-Tet TV Program” tai studion ”Tet-A-Tet”-kanava oli joidenkin lähteiden mukaan kesäkuuhun mennessä luonut mainetta pääosin Ukrainassa asuvien noin 8—40-vuotiaiden sekä nuorison ja nuorten aikuisten että perheiden katseluun soveltuvana kanavana. Vuonna 2017 sen lähetyksiä katseltiin yli 100:ssa kaupungissa Ukrainassa ja sen tavoittavuus eli peittoprosentti oli 92,4 prosenttia. Vuonna 2001 se sai aluekanavan aseman ja vuonna 2003 siitä tuli valtakunnallinen kanava. Vuodesta 2009 lähtien TET on ollut osa 1+1 mediakonsernia. Huhtikuuta v. 2016 lähtien kanavan päätuottajana toimi Victoria Šulženko (myöhemmin Levtšenko), joka jätti tehtävän 16. syyskuuta 2019 ja jonka jälkeen saman vuoden marraskuun 11. päivänä Oksana Petrišinistä tuli kanavan virkaatekevä yleistuottaja.
Nykyisin TET:n oman tuotannon tuotteita seurataan paitsi Ukrainassa, myös kaikkialla maailmassa. Vuoden 2016 tulosten mukaan TET sijoittui neljänneksi ukrainalaisten kanavien joukossa.
Aloitus.
Vuoden 1992 alusta lähtien Kiovan neloskanava lähetti koulutusohjelmia Moskovasta, jolloin rinnakkain Venäjän yliopistot ja Ostankino-4:kanavien kanssa taajuudella 30 UHF aloitti tammikuun loppupuolella myös TET. Uuden televisiostudion logo, jossa oli joko valkoinen tai joskus keltainen teksti "Tet-A-Tet", julkaistiin ensimmäisen kerran illalla 21. tammikuuta 1992. Studion alullepanija oli televisioyhtiö Tonis, jonka nimi oli syntynyt lyhenteenä nimestä ”Uusien tietojärjestelmien luova yhdistys” (), ja joka 1990-luvun alussa perusti useita ”tytäryhtiöitään” Ukrainaan ja muihin entisen Neuvostoliiton maihin. Alkuvaiheessa Venäjän yliopistot, "Ostankino-4" ja ukrainalainen studio "Tet-A-Tet"-kanavakokoelmasta viimeisenä aloittaneen lähetykset lähetettiinkin vain arki-iltaisin klo 18.00 ja ne kestivät noin kaksi tuntia. Lähetysten julkaisuaika pääasiassa vaihteli niin, että ne mahtuisivat Venäjän yliopistot-kanavan ohjelmaruudukkoon. Sarjojen ja elokuvien lisäksi saattoi seurata useita studion oman tuotannon alkuperäisiä ja myöhemmin joitakin 1993 perustetun venäläisen NTV:n ohjelmia. Joidenkin lähteiden mukaan alkuvaiheen valikoimaan kuului musiikkivideoklippejä, pitkiä elokuvia tai piirrettyjä sarjakuvia avaruusroboteista ja hyökkäyksistä Maata vastaan. Toukokuun lopussa ja kesällä vuonna 1992 lähetyksiä välitettiin jo kahtena eri ajankohtana eli noin klo 13:25—16:00 ja illalla noin klo 18:00 tai 19:00—23:00. Saman vuoden lokakuuta lähtien studion ohjelmia näytettiin päiväsaikaan klo 15.00—18.00 ja iltaisin klo 19.20—23.00 ja joskus keskiyöhön asti.
Muihin kaupallisiin kanaviin verrattuna "Televisiostudio Tet-A-Tet" aloitti alusta lähtien eräänlaisessa etulyöntiasemassa, kun sen ensimmäiset tilat sijaitsivat vuosina 1992—1995 Gosteleradiolle kuuluneessa rakennuksessa 26 H’reštšatyk-kadulla. Studio sai käyttöönsä kaupungissa vakiintuneen taajuusalueen 30 UHF, jota jo Neuvostoliiton aikana suunniteltiin Kiovan tv-ohjelmien lähetyskanavaksi, jonka signaalin vastaanottoon sijoitettiin valtavia summia rahaa ja jota katsoivat useimmat Kiovan asukkaat. TET-studion lähetyskuva ruudulla oli laadultaan kuitenkin jonkin verran erilaisempi kuin valtion televisio-ohjelmien kuva. Sen näytön alareunassa oli sininen raita ja itse kuva oli hieman epäselvä, koska kuten muut kaupalliset lähetystoiminnan harjoittajat, samoin TET joutui alun perin käyttämään kotivideolaitteita ja lähettämään VHS-muodossa tallennettuja elokuvia. Kuitenkin niinä päivinä kanavan 30 UHF-kuva oli parempi kuin kanavien 7, 32 ja 37 kuva, niin että jo ensimmäisenä lähetysvuonna "Tet-A-Tet TV Program Studio" ohitti kaikki Kiovan sekä valtion että kaupallisen televisioyhtiöt ja sijoittui katsojien suosiossa toiseksi moskovalaisen Ostankino-kanavan jälkeen. Vuoden 1994 alkuun mennessä Tet-A-Tet oli syrjäyttänyt joitakin venäläisiä kanavia, joista NTV:n oli jalkautunut entisen koulutusohjelmien kanavalle Venäjällä. Maaliskuuta v. 1994 alkaen valtiosta riippumaton televisioyhtiö TET hallitsi jakamattomana taajuusalueen 30 UHF ja vähitellen siitä tuli televisiokanava "TET". Vuonna 1995 kanava joutui hieman vastustavampaan lähetystoimintaan, kun Ukrainan kansallinen televisioneuvosto antoi TET:ille ja äskettäin perustetulle televisio- ja radioyhtiölle "Kiova":lle saman lähetystaajuuden. Ristiriita ratkaistiin vasta vuonna 2003 TET:n uuden johdon toimesta, jolloin kanava sai 42 UHF-lisenssin ja "Kiova" pysyi entisellä taajuudella, mutta nyt molemmat saivat mahdollisuuden toimia 24 tuntia vuorokaudessa.
Marraskuun alussa 2016 ilmoitettiin, että TET-kanava vaihtaa alkaen 1. joulukuuta televisiolähetysten kuvaformaatin tavallisesta 4:3:sta laajakuvasuhteeseen 16:9-muotoon. Vuonna 2023 marraskuun ensimmäisenä päivänä TET ja Bihudi laajensivat satelliittilähetystään, jolloin niiden signaali saatettiin vastaanottaa Astra 4A -satelliitin 12130 MHz transponderista (4,8° itään). Tämä varmisti televisiokanavien vastaanoton ja katselun kaikissa saatavilla olevissa tilaajan satelliittivastaanottimenmalleissa ja tämän ansiosta sekä TET- että Bihudi-televisiokanavat ovat tulleet saataville suuremmalle määrälle katsojille Astra 4A-satelliitin peittoalueella.
Kanavan sloganit ja logot.
Vuosi 2010.
TET-televisiokanava päivittyi uudelle kaudelle 31.08.2010alkaen, jolloin henkilöstöä leikattiin ja tehtiin muutoksia kanavan logoon, jossa kuution sijasta käytettiin pelkkiä vaaleanpunaisia kirjaimia.
Vuosi 2011.
Syyskuussa vuonna 2011 televisiokanavan TET:in uuden kauden esittely pidettiin Dante Park-ravintolassa. "TET:issä on voimaa!"-brändin uusia projekteja esittelevä televisiokanava oli muuttanut ravintolan huvipuistoksi, jonka alue oli jaettu kolmeen teemavyöhykkeeseen ja joista jokainen vastasi TET:issä sinä syksynä alkavien uusien ohjelmien ja sarjojen formaattia. Joulukuun 21. päivänä 2011 juhlittiin lähetyskampanjaa "TET:in alku!", josta uuden vuoden aattona tuli uusi slogan. Symbolina oli maissin alku eli tähkä ja uudelle vuodelle 2012 luvattiin useita ”popcornin tapaan paukahtavia” projekteja ja jatkoa aikuisyleisön viihdyttämiselle. Joidenkin lähteiden mukaan TET:n tämän juhlallisen promootiokampanjan maissitähkäsymbolin väitettiin humoristisesti viitattavan muistoihin unohtumattoman Nikita Hruštšovin maissiin kohdistuneesta intohimosta.
”Kevään alku TET:issä”.
Kanavan 20-vuotissyntymäpäivänä 24.01.2012 todettiin ”TET:issä on voimaa”-brändin yhteydessä, että paljon on muuttunut viimeisen vuoden aikana, jolloin yleisö on nuortunut 10 vuotta ja kanavan päivittäinen katseluosuus on kaksinkertaistunut 2:sta 4:ään prosenttiin. Joten TET-kanava päivitti lähetystunnuksensa keväällä v. 2012 ja asiasta kerrottiin kanavan virallisessa Facebook-ryhmässä. Uusi grafiikka esittää kuvia pörröisistä palloista, jotka näyttävät pajukissoilta. Kuten kanavan lehdistöpalvelu kertoi 1. maaliskuuta, talvikauden päähenkilö maissintähkä "heräsi henkiin" keväällä uudella sloganilla: "Kevään alku TET:issä!". Näytönsäästäjän kehitti ja graafisen paketin toteutti studio Signal Red elokuva- ja televisiotuotantoyhtiöstä Film.UA. TET:in pallot saivat uusia symboloivia roolivärejä.
”Katso kesällä”.
Kesäkausina 2011 ja 2012 TET-kanavan näytönsäästäjät käynnistyivät animoidulla etanalla ja kutsumalauseella "Katso kesällä", vaikka 11.04.2012 kerrottiin TET-kanavan lanseeraavan kesäkaudelle uusia näytönsäästäjiä. Vuonna 2012 tunnuksen grafiikkaa ja muotoilua päivitettiin ja suunnittelun oli kehittänyt TET-kanavan suunnitteluosasto Agnia Temtšurinan johdolla. 
Vuosi 2013.
TET:in lehdistöpalvelun mukaan yhdessä ukrainalaisten Interin, STB:n ja 1+1:n kanssa kanava voitti vuonna 2013 Ukrainian Design The Very Best Of tv-suunnittelukilpailun. Kanavan taiteellisen johtajan Agnia Temtšurinan kertomana siinä kategoriassa TET:illä oli mukanaan 45 työtä, joista 16 valittiin šortlistalle. Voitti kanavan visuaalisen ilmeen suunnittelu eli logo, joka oli luotu pääyleisölle eli tytöille. Syksyisemmän logon toteutukseen lisätiin suloinen sammakko, joka lauloi "Haluan, että kesä ei lopu koskaan". Televisio-ohjelmien suunnittelulta TET:in tuotannosta voitti ”Iltajuoksu” () ja ”Lopeta, olen rakastunut!” (). 
”Hetki ja sinä hymyilet!”.
Muutoksia kanavalla oli luvassa 12. elokuuta alkaen, jolloin kanavan väri muuttuu, kanava saa tästä eteenpäin uuden sloganin ja TET lupasi kertoa uudesta grafiikastaan vielä erikseen. Heinäkuun 19:ta päivänä vuonna 2019 kanavan yleistuottaja Victoria Šulženko kertoi, että slogan on päivitetty ja se on: "Hetki ja sinä hymyilet!" Muutoksia valmisteltiin TET:issä pitkään tavoitteena muuttaa kohdeyleisöä. Šulženkon mukaan TET-kanava on nyt siirtynyt hieman vanhemmalle yleisölle ja ikähaarukka yltää 30 ikävuoteen. Sosiaalisissa mediassa aktiivisesti kiertävä video näytti käyttäjille ikkunan, jossa oli kanavan vanha identiteetti. Sitten katsoja siirtyi remontoituun huoneeseen, jossa seinät ja lattia maalattiin uudella, violetilla värillä ja vanha logo pakattiin. Yhtäkkiä korjaajia keskeytti mies, jolla oli saippuakuplia. Hetkessä läsnäolijat jättivät toimittamisensa ja alkoivat iloita siitä, mitä tapahtuu. Videon lopussa kanava esitteli uuden sloganinsa: "Hetki ja sinä hymyilet!" Vuonna 2019 toiseksi korkeimmalla sarjatasolla eli kuuden johtavan kanavan jälkeen menestyvien joukossa TET paransi hieman tulostaan.
Vuosi 2022.
 TET-kanava juhli syntymäpäiväänsä 24. tammikuuta, jolloin täytti 30 vuotta. Lähetyksen 30 vuotiasta ikää pidettiin sen verran merkityksellisenä, että kanava omisti koko vuoden 2022 syntymäpäivällensä. Vuoden 2022 Eurovision laulukilpailun voittanut ukrainalainen rap-yhtye Kalush äänitti TET:in 30-vuotisjuhlan kunniaksi kappaleen "Kaikki hymysi vuoksi".
TET suunnitteli lähetyksensä uudelleen alkaen 24.05.2022, jolloin kanavasta tuli entistä isänmaallisempi. Kanavan suunnittelu korosti rakkautta Ukrainaa kohtaan vaihtamalla päävärin keltaiseksi. Eli fontti, väri, lähetyksen pääelementit ja äänisuunnittelu muuttuivat, mutta TET-logo ei vaihtanut muotoaan, vaan se väritettiin lämpimän keltaiseksi. Lisäksi otettiin käyttöön toinen iskulause: "Valo voittaa aina pimeyden!". Media 1+1 ilmoitti 05.08.2022, että TET ja 1+1 yhdistävät ohjelmavoimansa. Tästedes katsojat näkevät TET-kanavalla Ukrainan tunnetuimmat televisio-ohjelmat ja optimismia lisätään motolla ”Valo voittaa aina pimeyden!”.
Vuosi 2023.
TET päivitti kevätkauden sloganiksi "Suurten ensi-iltojen iso kanava". Sodan alusta alkaen TET-televisiokanavalla pyrittiin näyttämään elokuvia ja sarjakuvia, jotka nostaisivat yleisön mielialaa ja auttaisivat toipumaan tapahtumista. Kanavan katsojat pitivät muutoksista ja TET pääsi maan viiden parhaan kanavan joukkoon. Kesällä 14. elokuuta 2023 lähtien TET:illä oli uusi slogan "Rakastunut elämään". TET:in kerrottiin päivittäneensä luovan alustansa, iskulauseensa, grafiikan ja sisältöruudukon. Kaikki nämä muutokset perustuivat tutkimustuloksiin koskien katsojien tarpeita ja toiveita viihteen parissa täysimittaisen hyökkäyksen aikana. Oksana Petrišinin mukaan juuri tutkimustulokset näyttivät, että pysyvän jännityksen ja stressin aikoina ukrainalaiset etsivät empatiaa, turvallisuutta ja positiivisuutta. Tästä syystä tämä tieto kaiverrettiin uuteen iskulauseeseen "Rakastunut elämään". Myös televisiokanavan grafiikka koki muodonmuutoksen. TET-kanavalla oli jo ennen päivitystä hyvä väripohja, joten lämpimän keltaisen päävärin lisäksi mukana on nyt vaaleanpunaisia, syvänsinisiä ja sinisiä värejä.